AIŠKINAMASIS RAŠTAS

Dėl savivaldybės nekilnojamojo turto perdavimo uždarajai akcinei bendrovei „Molėtų vanduo“ pagal patikėjimo sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija teikia sprendimo projektą dėl Molėtų rajono savivaldybės tarybos 2020 m. birželio 25 d. sprendimo Nr. B1-180 „Dėl savivaldybės nekilnojamojo turto perdavimo uždarajai akcinei bendrovei „Molėtų vanduo“ pagal patikėjimo sutartį“ pripažinimo netekusiu galios ir teikia naują sprendimą, atsižvelgiant į teisės aktų reikalavimus.

UAB „Molėtų vanduo“ (toliau – Bendrovė) 2020 m. birželio 12 d. raštu Nr. IS-104 „Dėl turto perdavimo“ prašo perduoti turtą: vandens bokštą su gręžiniu ir vandentiekio tinklais, esančiais Molėtų r. sav., Joniškio sen., Joniškio mstl., Arino g. 14 ir nuotekų tinklus, esančius Molėtų r. sav., Joniškio sen., Joniškio mstl., Arino g. 20. Rašte nurodo, kad turtas reikalingas Bendrovei perduotoms savivaldybės funkcijoms - geriamojo vandens tiekimas ir nuotekų tvarkymo organizavimas - vykdyti.

Parengto sprendimo projekto tikslas – perduoti Bendrovei pagal patikėjimo sutartį savarankiškųjų savivaldybės funkcijų įgyvendinimui 10 (dešimčiai) metų Molėtų rajono savivaldybei nuosavybės teise priklausantį nekilnojamąjį turtą:

1. šiuo metu Molėtų r. Joniškio mokyklos – daugiafunkcio centro patikėjimo teise valdomą turtą – vandentiekio bokštą su gręžiniu ir vandentiekio tinklais, esančiais Molėtų r. sav., Joniškio sen., Joniškio mstl., Arino g. 14;
2. šiuo metu Molėtų rajono savivaldybės administracijos patikėjimo teise valdomą turtą - nuotekų tinklus, esančius Molėtų r. sav., Joniškio sen., Joniškio mstl., Arino g. 20.
3. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 2 dalies 26 punktas 18 straipsnio 1, 2 dalys;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 3, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis turtas bus perduotas Bendrovei pagal patikėjimo sutartį. Turtas perduodamas siekiant tikslo, kad geriamojo vandens tiekimą ir nuotekų tvarkymą vykdytų Bendrovė, kuri turi šios srities specialistus ir atsakinga už šios veiklos įgyvendinimą Molėtų rajone.

Neigiamų pasekmių nenumatoma.

1. **Priemonės sprendimui įgyvendinti**

Bus parengtos patikėjimo sutartys, turto priėmimo ir perdavimo aktai.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija